CELEX: 62013TN0538
Language: fi
Date: 2013-10-10 00:00:00
Title: Asia T-538/13: Kanne 10.10.2013 — Verein Natura Havel ja Vierhaus v. komissio

23.11.2013   
            
            
               FI
            
            
               Euroopan unionin virallinen lehti
            
            
               C 344/66
            
         Kanne 10.10.2013 — Verein Natura Havel ja Vierhaus v. komissio
   (Asia T-538/13)
   2013/C 344/122
   Oikeudenkäyntikieli: saksa
   
      Asianosaiset
   
   
      Kantajat: Verein Natura Havel eV (Berliini, Saksa) ja H.-P. Vierhaus (Berliini) (edustaja: asianajaja O. Austilat)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 24.6.2013 tehdyn Euroopan komission — ympäristöasioiden pääosasto — päätöksen ja 3.9.2013 tehdyn Euroopan komission — pääsihteeristö — päätöksen, joilla evättiin oikeus saada tutustua 30.5.2013 päivättyyn komission kirjelmään, joka koski määräajan asettamisesta jäsenyysvelvoitteiden noudattamatta jättämistä koskevan menettelyn nro 2013/4000 aloittamiseksi Saksan liittotasavaltaa vastaan
            
         
               —
            
            
               velvoittamaan vastaajan vastaamaan omista oikeudenkäyntikuluistaan ja korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat neljään kanneperusteeseen.
   
               1)
            
            
               Ensimmäinen kanneperuste, joka perustuu kantajien oikeuteen saada tietoja
               Kantajat väittävät ensisijaisesti, että riidanalainen komission päätös loukkaa niiden SEUT 15 artiklan 3 kohtaan, perusoikeuskirjan 42 artiklaan, ihmisoikeuksien ja perusvapauksien suojaamiseksi tehdyn yleissopimuksen 10 artiklan 1 kohtaan ja asetuksen (EY) N:o 1049/2001 (1) 2 artiklan 1 kohtaan perustuvaa oikeutta saada tietoja. Kantajat väittävät, että edellä mainittujen säännösten ja määräysten tarkoituksena oli saada aikaan mahdollisimman suuri avoimuus ja poikkeuksia olisi tulkittava suppeasti. Lisäksi oikeuskäytännön mukaan tutkinnan vakavaa vahingoittamista koskevalle näytölle on asetettava korkeat vaatimukset. Riidanalaisessa päätöksessä ei toteuteta tätä.
            
         
               2)
            
            
               Toinen kanneperuste, joka perustuu osittaisen tutustumisoikeuden oikeudellisesti virheelliseen tarkasteluun
               Kantajat väittävät lisäksi, että tarkastelu, jonka perusteella komissio on hylännyt vain osittaisen oikeuden saada tutustua tietoihin, on oikeudellisesti virheellinen. Päätöksessä esitetyt tätä koskevat arvioinnit ovat paikkansa pitämättömiä, ja niillä loukataan suhteellisuusperiaatetta.
            
         
               3)
            
            
               Kolmas kanneperuste, joka perustuu perusteluvelvollisuuden laiminlyöntiin
               Tämän lisäksi riidanalainen päätös ei täytä perusteluvelvollisuudelle asetettavia vaatimuksia.
            
         
               4)
            
            
               Neljäs kanneperuste, joka perustuu ihmisoikeuksien ja perusvapauksien suojaamiseksi tehdyn yleissopimuksen 10 artiklan 1 kohdan toisen virkkeen rikkomiseen
               Kantajat väittävät lisäksi, että on loukattu niiden oikeutta saada tietoja viranomaisten siihen puuttumatta; tämä oikeus perustuu ihmisoikeuksien ja perusvapauksien suojaamiseksi tehdyn yleissopimuksen 10 artiklan 1 kohdan toiseen virkkeeseen.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).